S-1127/2023

Mál þetta, sem dómtekið var 13. nóvember sl., er höfðað með ákæru, útgefinni af lögreglustjóranum á höfuðborgarsvæðinu 14. febrúar 2023, á hendur: „A-kk-þgf A-kk-þgf, kt. [...], [...], Reykjavík, fyrir umferðarlagabrot með því að hafa, laugardaginn 27. ágúst 2022, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 360 ng/ml, alprazólam 17 ng/ml og klónazepam 4,4 ng/ml) um Reynisvatnsveg við Víkurveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. [gr.] og 1., sbr. 2. mgr. 50. gr. sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Þann 6. júní 2023 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður „fyrir eftirtalin hegningar- og fíkniefnalagabrot:

I.

Hegningarlagabrot:

1. Þjófnað með því að hafa, fimmtudaginn 24. febrúar 2022, í verslun [...], [...] í Kópavogi, sett Mi Roborock ryksuguróbót, Aqara Hub stjórnstöð, tveimur stykkjum af Philips Hue ljósaperur og Ipa grinda lamir, að heildarverðmæti 160.780 kr. í innkaupakerru, gengið fram hjá afgreiðslukössum og út úr versluninni án þess að greiða fyrir vörurnar.

Mál nr. 007-2022-

[...]

2. Þjófnað með því að hafa, fimmtudaginn 24. febrúar 2022, í verslun [...], [...] í Kópavogi, sett Kitchen Aid hrærivél, 2- way audio IP65 útimyndavél og tveimur stykkjum af Philips Hue ljósaperum, að heildarverðmæti 138.675 kr. í innkaupakerru, gengið fram hjá afgreiðslukössum og út úr versluninni án þess að greiða fyrir vörurnar.

Mál nr. 007-2022-

[...]

3. Þjófnað með því að hafa, laugardaginn 26. febrúar 2022, í verslun [...], [...] í Kópavogi, sett Bosch slípi, tvo Bosch slípirokka, Ri Roborock ryksuguróbot, Aqara Hub stjórnstöð, Philips ljósaperu og Philips Hue ledborða, að heildarverðmæti 243.620 kr. í innkaupakerru og gengið fram hjá afgreiðslukössum og út úr versluninni án þess að greiða fyrir vörurnar.

Mál nr. 007-2022-

[...]

4. Þjófnað með því að hafa, sunnudaginn 6. mars 2022, í verslun [...], [...] í Kópavogi, Grohe innbyggt sturtu sett, Damixe Silhouet blöndunartæki, Mi Roborock ryksuguróbot, Ryobi höggborvél, Philips snjallinnstungu og tveimur stykkjum af Philips Hue ljósaperur, að heildarverðmæti 610.240 kr. í innkaupakerru og gengið fram hjá afgreiðslukössum og út úr versluninni án þess að greiða fyrir vörurnar.

Mál nr. 007-2022-

[...]

5. Þjófnað með því að hafa, laugardaginn 12. mars 2022, í verslun [...], [...]í Kópavogi, Damixe Silhouet blöndunartæki, Bosch hjólsög, Mi Roborock ryksuguróbot, Dreame ryksuguróbot, Ryobi höggborvél, Aqara Hub og Bosch handryksugu, að heildarverðmæti 540.855 kr. í innkaupakerru og gengið fram hjá afgreiðslukössum og út úr versluninni án þess að greiða fyrir vörurnar.

Mál nr. 007-2022-

[...]

6. Þjófnað með því að hafa, þriðjudaginn 12. apríl 2022, í verslun [...], [...]í Reykjavík, stolið tveimur herrailmum PR 1 M Elixir 22 Intense að verðmæti 18.999 kr. og DG K edp 100 ml að verðmæti 18.999 kr., að heildarverðmæti 37.998 kr. með því að setja þá í fjölnota poka sem hann hafði meðferðis og gengið síðan fram hjá þjónustuborði verslunarinnar án þess að greiða fyrir vörurnar.

Mál nr. 007-2022-

[...]

Teljast brot í lið I. varða við 1. mgr. 244. gr. almennra hegningarlaga nr. 19/1940.

II.

Fíkniefnalagabrot:

7. Með því að hafa, fimmtudaginn 24. febrúar 2022, í íbúð við [...] í Reykjavík, dvalarstað ákærða, haft í vörslum sínum 2,62 gaf amfetamíni, og 4 stykki af Oxycodone, sem lögregla fann við húsleit.

Mál nr. 007-2022-

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á framangreindum 2,62 gaf amfetamíni og 4 stykkjum af Oxycodone sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

I 1. Við þingfestingu málsins neitaði ákærði sök samkvæmt 1.- 6. ákærulið ákæru frá 6. júní 2023 en játaði sök að öðru leyti. Við upphaf aðalmeðferðar breytti ákærði afstöðu sinni og játaði sök einnig hvað framangreinda ákæruliði varðar.

2. Af hálfu ákærða er þess krafist að hann verði dæmdur til vægustu refsingar er lög leyfa og verjandi ákærða krefst þóknunar sér til handa er greiðist úr ríkissjóði.

II

3. Ákærði hefur skýlaust játað þá háttsemi sem honum er gefin að sök í ákærunum. Um málavexti vísast til ákæruskjala. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og eru brot hans rétt heimfærð til refsiákvæða í ákærunum. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu en sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

III

4. Ákærði er fæddur í [...]. Samkvæmt framlögðu sakavottorði, dags. 31. maí 2023, gekkst ákærði undir greiðslu sektar með sektargerð lögreglustjóra 14. desember 2016, m. a. vegna aksturs undir áhrifum ávana- og fíkniefna. Þá gekkst ákærði undir greiðslu sektar með sektargerð lögreglustjóra 24. október 2019, m. a. vegna aksturs undir áhrifum ávana-og fíkniefna og þann 4. maí 2020 vegna brots gegn lögum um ávana- og fíkniefni. Loks gekkst ákærði undir greiðslu sektar með sektargerð lögreglustjóra 30. september 2022, m. a. vegna aksturs undir áhrifum ávana- og fíkniefna og var jafnframt frá þeim tíma sviptur ökurétti í þrjúár. Að öðru leyti kemur sakarferill ákærða ekki til skoðunar.

5. Brot ákærða nú voru framin áður en hann gekkst undir sektargerð 30. september 2022 og verður honum því dæmdur hegningarauki, sbr. 78. gr. almennra hegningarlaga nr. 19/1940. Við ákvörðun refsingar í máli þessu verður því litið svo á að ákærði hafi í þriðja sinn, innan ítrekunartíma í skilningi 3. mgr.71. gr. almennra hegningarlaga, gerst sekur um akstur undir áhrifum ávana- og fíkniefna. Ákærða til málsbóta er litið til þess að hann játaði brot sitt skýlaust fyrir dómi. Með hliðsjón af framangreindu, sakarefni, 77. gr. almennra hegningarlaga og dómvenju þykir refsing ákærða hæfilega ákveðin fangelsi í fjóra mánuði en frestað skal fullnustu þriggja mánaða af dæmdri refsingu og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

6. Með vísan til þeirra lagaákvæða er greinir í ákæru er ákærði sviptur ökurétti ævilangt en í ljósi þess að um hegningarauka er að ræða, eins og að framan er rakið, er upphafstími sviptingarinnar ákveðinn 30. september 2022.

7. Einnig eru, með vísan til þeirra lagaákvæða er greinir í ákæru, gerð upptæk 2,62 gaf amfetamíni og 4 stykki af Oxycodone sem hald var lagt á við rannsókn málsins.

8. Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, sem ákveðin er 1.200.000 krónur að meðtöldum virðisaukaskatti og hefur þá verið litið til vinnu lögmannsins á rannsóknarstigi, og 170.953 krónur í annan sakarkostnað.

9. Af hálfu ákæruvaldsins flutti málið G-kvk-nf A-kvk-nf A-kvk-nf saksóknar fulltrúi.

10. S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, A-kk-nf A-kk-nf, sæti fangelsi í fjóra mánuði en frestað skal fullnustu þriggja mánaða af dæmdri refsingu og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá 30. september 2022.

Upptæk eru gerð á 2,62 gaf amfetamíni og 4 stykki af Oxycodone.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 1.200.000 krónur, og 170.953 krónur í annan sakarkostnað.

S-kvk-nf E-kvk-nf K-kvk-nf